צ'נינג טייטום

צ'נינג מת'יו טייטום (באנגלית: Channing Matthew Tatum; נולד ב-26 באפריל 1980) הוא דוגמן ושחקן אמריקאי.

טייטום ביצע את הופעת הבכורה שלו בסרט הדרמה "המאמן קרטר" <small>(2005),</small> וקיבל את פרסומו הראשון בשל הופעתו בסרט הריקודים "סטפ אפ" <small>(2006).</small> הוא זכה לתשומת לב רחבה יותר בזכות תפקידיו הראשיים בדרמה "מג'יק מייק" <small>(2012)</small> ובסרט ההמשך "מג'יק מייק 2" <small>(2015);</small> הוא גם כיכב בקומדיית האקשן "רחוב ג'אמפ 21" <small>(2012)</small> ובהמשכו "רחוב ג'אמפ 22" <small>(2014).</small>

טייטום גילם גם את דיוק בסרט "ג'י. איי. ג'ו כוח המחץ" <small>(2009)</small> ובסרט ההמשך "ג'י איי ג'ו: סוגרים חשבון" <small>(2013),</small> סרטיו האחרים כוללים "יש לה ביצים" <small>(2006),</small> "וושינגטון על הכוונת" <small>(2013),</small> "פוקס-קצ'ר" <small>(2014),</small> "שמונת השנואים" <small>(2015),</small> "יחי הקיסר!" <small>(2016),</small> "לוגאן לאקי" <small>(2017)</small> ו-"העיר האבודה" <small>(2022).</small> טייטום גם כיכב, הפיק וביים את סרט המסע "דוג טריפ" <small>(2022).</small>

בשנת 2022 נכלל ברשימת טיים 100, כאחד ממאה האנשים המשפיעים ביותר בעולם<ref name=":0" />.

==ביוגרפיה==
=== שנותיו הראשונות ===
טייטום נולד בקולמן, אלבמה שבארצות הברית. כשהיה בן שש עברה משפחתו למיסיסיפי, שם גדל באזור כפרי סמוך לאחד מיובליו של נהר המיסיסיפי.

כשגדל, עסק בפעילויות ספורט רבות כגון: פוטבול, כדורגל, בייסבול ואתלטיקה ובילדותו אף התאמן בקונג פו. את רוב שנות נערותו הוא בילה בטמפה שבפלורידה, שם למד בתחילה בבית הספר התיכון "גיית'ר" ולאחר מכן עבר לתיכון קתולי. כשסיים את לימודיו, הוצעה לו מלגת ספורט באוניברסיטת גלנוויל, אך הוא דחה אותה וחזר לביתו בקולמן, שם החל לעבוד בעבודות מזדמנות. במהלך זמן זה הוא עבד בעבודה זמנית במועדון חשפנות מקומי כרקדן אקזוטי, בשם "צ'אן קרופורד". מאוחר יותר הוא עבר למיאמי, שם גילה אותו צייד כישרונות בתחום הדוגמנות.

=== קריירה ===
==== דוגמנות ====
לאחר שטייטום עבר אודישן באורלנדו שבפלורידה, הוא לוהק כרקדן בווידאו קליפ, "She Bangs", של ריקי מרטין. ההתנסות הראשונה שלו בתעשיית האופנה הייתה בדוגמנות עבור חברות ידועות כגון "ארמאני" ואברקרומבי אנד פיץ'. מאוחר יותר השתתף בסרטוני פרסומת לחברות המשקאות הקלים, מאונטן דיו ופפסי. עקב כך, הוא הוחתם על ידי סוכנות הדוגמנות, Page 305, ואף הופיע במגזין ווג. מיד לאחר מכן הוא החל להופיע במסעי פרסום של מותגי אופנה כגון: "אברקרומבי אנד פיץ'", "דולצ'ה וגבאנה", "אמריקן איגל" ו"ארמני". בנוסף הוא הוחתם גם אצל החברות "Beatrice International Models" במילאנו שבאיטליה, וב"פורד מודלס" שבניו יורק.
טייטום, 2009
טייטום מספר שקריירת הדוגמנות שלו הועילה לו רבות: 

==== תחילת קריירת המשחק ====
את קריירת המשחק שלו החל טייטום בשנת 2004 כשהופיע בפרק מתוך סדרת הטלוויזיה "CSI: מיאמי". בשנת 2005 שיחק בסרט קולנוע בפעם הראשונה, בדרמת הנעורים "המאמן קרטר", שם גילם את דמותו של ג'ייסון לייל, שחקן כדורסל בנבחרת בית הספר, לצידו של סמואל ל. ג'קסון והופיע בסרטון "Hope" של טוויסטה, אשר נלווה לסרט. באותה שנה גם שיחק בסרט "סופרקרוס" ובתפקיד משני בסרט הנעורים "משחקי גנגסטה". טייטום סיפר שאף על פי שהוא אוהב לדגמן, הוא החליט לקחת הפסקה קצרה ולהתמקד יותר בקריירת המשחק שלו, והיה רוצה לשחק בסרטים גדולים יותר.

במקור היה טייטום אמור לגלם את דמותו של ג'ינגיס חאן בסרט "מונגול", אך הוחלף לבסוף בשחקן טדנובו אסאנו. בסופו של דבר הוא לוהק לסרט "יש לה ביצים" שם שיחק בתפקיד דיוק. הסרט יצא ב-17 במרץ 2006, זכה להצלחה רבה בקופות וגרף כ-57 מיליון דולר ברחבי העולם.

באותה שנה כיכב בסרט "סטפ אפ", שם גילם את דמותו של טיילר גייג', רקדן ברייקדאנס שגדל בשכונות מצוקה. הסרט יצא לאקרנים ב-11 באוגוסט 2006 וגרף בסוף השבוע הראשון ליציאתו 21 מיליון דולר, וסך ההכנסות שלו ברחבי העולם עומד על כ-114 מיליון דולר. מאוחר יותר באותה שנה, שיחק טייטום בדרמה "מדריך להכרת קדושיך", שם גילם את דמותו של אנטוניו, נער רחוב המשתמש באגרופיו כדי לפתור בעיות. טייטום מתאר את תפקידו בסרט זה כתפקיד הדרמטי הראשון שלו. הסרט הוקרן בהקרנת בכורה בפסטיבל הסרטים סאנדנס 2006, שם טייטום קיבל תגובות חיוביות על משחקו בסרט. על תפקיד נוסף גם קיבל מועמדות לפרס אינדפנדנט ספיריט לשחקן המשנה הטוב ביותר בסרט "לא תשכח".

==== 2008 והלאה ====
בשנת 2008 שיחק בסרט "הארכת שירות" של הבמאי קימברלי פירס, המדבר על חיילים החוזרים הבייתה ממלחמת עיראק ובסרט "קרב בסיאטל" של הבמאי סטיוארט טאונסנד, המספר על הפגנות הענק של ארגון הסחר העולמי שהתרחשו בסיאטל בשנת 1999. בנוסף, הוא שיחק בסרט העצמאי "The Trap" של ריטה וילסון.

בשנת 2009 שיחק בסרט "לחימה" והופיע בסרט הפשע של מייקל מאן "אויבי הציבור", שם גילם את דמותו של הגנגסטר האמריקאי פריטי בוי פלויד. כמו כן, הוא שיחק באותה שנה בסרט "ג'י. איי. ג'ו כוח המחץ" המבוסס על הזיכיון "ג'י. איי.ג'ו". טייטום הקים בשיתוף עם כמה מחבריו חברת הפקות לסרטים וסדרות בשם "33andOut Productions".

בשנת 2010 כיכב טייטום בסרטו של לאסה הלסטרם "ג'ון היקר" המבוסס על רומן בעל אותו השם מאת ניקולס ספארקס. בסרט גילם את דמותו של ג'ון טירי, חייל המוצב בגרמניה, ונאלץ להתמודד עם השלכות המרחק המפריד בינו ובין אהובתו, סוואנה לין קרטיס. בשנת 2012 שיחק בקומדיית הפעולה המוערכת המבוססת על סדרת הטלוויזיה "רחוב ג'אמפ 21 " לצידו של ג'ונה היל. באותה שנה שיחק בסרט דרמה-רומנטי "לא תשכח" המבוסס על סיפור אמיתי, לצד השחקנית רייצ'ל מקאדמס.

בשנת 2013 כיכב בסרט "וושינגטון על הכוונת", ובסרט "תופעות לוואי" ביחד עם רוני מארה וג'וד לאו.

בשנת 2014 שיחק בסרט "רחוב ג'אמפ 22" (סרט המשך לסרט "רחוב ג'אמפ 21") בו המשיך לגלם את ג'נקו. בשנת 2015 שיחק בסרט "עלייתה של ג'ופיטר" בו גילם את דמותו של קיין. בשנת 2016 שיחק בסרט "יחי הקיסר!" ביחד עם ג'ורג' קלוני, ג'ונה היל, רייף פיינס וכוכבים נוספים. הסרט גרף כ-63 מיליוני דולרים ברחבי העולם.

בשנת 2022 שיחק "העיר האבודה", בו גילם את אלן. בשנת 2022 נכלל ברשימת טיים 100<ref name=":0"></ref>. ב-2024, שיחק בסרט "קח אותי לירח" לצידה של סקרלט ג'והנסון.

בשנת 2024 גילם את סלייטר קינג בסרטה של זואי קרביץ "צאי מזה"<ref></ref>. 

== חיים אישיים ==
בצילומים של הסרט "סטפ אפ" <small>(2006)</small> פגש טייטום את ג'נה דוואן, ולאחריהם הם החלו לצאת. בספטמבר 2008 הזוג התארס במאווי שבהוואי, וב-11 ביולי 2009 הם התחתנו במאליבו, קליפורניה. ב-2 ביוני 2013 נולדה בתם; אוורלי. הם הודיעו על פרידתם ב-2 באפריל 2018, ובנובמבר 2019 הם התגרשו.

בשנים 2018–2020 יצא טייטום עם הזמרת האנגלייה ג'סי ג'יי. בשנת 2021, החל לצאת עם השחקנית זואי קרביץ ובאוקטובר 2023 הם התארסו.

=== אקטיביזם ===
באוקטובר 2023, טייטום, יחד עם עוד קבוצה של 54 אמנים ואישים בתעשיית הבידור חתם על מכתב פתוח לנשיא ג'ו ביידן<ref></ref>. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="3" |2005
|המאמן קרטר
|ג'ייסון לייל
|
|-
|משחקי גנגסטה
|ניק
|
|-
|סופרקרוס
|רודי ספארקס
|
|-
| rowspan="3" |2006
|יש לה ביצים
|דיוק אורסינו
|
|-
|סטפ אפ
|טיילר ג'ייג'
|
|-
|מדריך להכרת קדושיך
|אנטוניו הצעיר
|
|-
|2007
|קרב בסיאטל
|ג'ונסון
|
|-
| rowspan="2" |2008
|סטפ אפ 2: הרחובות
|טיילר ג'ייג'
|
|-
|הארכת שירות
|סטיב שרייבר
|
|-
| rowspan="3" |2009
|לחימה
|שון מק'ארתור
|
|-
|אויבי הציבור
|צ'ארלס ארתור פלויד <small>(אנ')</small>
|
|-
|ג'י. איי. ג'ו כוח המחץ
|דיוק <small>(אנ')</small>
|
|-
|2010
|ג'ון היקר
|ג'ון טיירי
|
|-
| rowspan="5" |2011
|הדילמה
|זיפ
|
|-
|בן של אף אחד
|ג'ונתן וטייט
|
|-
|הנשר
|מרכוס אקילה
|
|-
|10 שנים
|ג'ק סטפורד
|גם מפיק
|-
|בגידה כפולה
|אהרון
|
|-
| rowspan="3" |2012
|לא תשכח
|ליאו קולינס
|
|-
|רחוב ג'אמפ 21
|גרגורי "גרג" ג'נקו
|גם מפיק בפועל
|-
|מג'יק מייק
|מייקל "מג'יק מייק" ליין
|גם מפיק
|-
| rowspan="5" |2013
|תופעות לוואי
|מרטין טיילור
|
|-
|ג'י איי ג'ו: סוגרים חשבון
|דיוק <small>(אנ')</small>
|
|-
|סוף.
|עצמו
|
|-
|וושינגטון על הכוונת
|ג'ון קייל
|גם מפיק בפועל
|-
|דון ג'ון
|קונר ורו
|
|-
| rowspan="4" |2014
|סרט לגו
|סופרמן
|דיבוב
|-
|פוקס-קצ'ר
|מארק שולץ
|
|-
|רחוב ג'אמפ 22
|גרגורי "גרג" ג'נקו
|גם מפיק
|-
|ספר החיים
|ג'ואקין מונדרגון
|דיבוב
|-
| rowspan="3" |2015
|עלייתה של ג'ופיטר
|קיין וייס
|
|-
|מג'יק מייק 2
|מייקל "מג'יק מייק" ליין
|גם מפיק
|-
|שמונת השנואים
|ג'ודי דומרגו
|
|-
|2016
|יחי הקיסר!
|ברט גרני
|
|-
| rowspan="3" |2017
|סרט לגו באטמן
|סופרמן
|דיבוב
|-
|לוגאן לאקי
|ג'ימי לוגאן
|גם מפיק
|-
|קינגסמן: מעגל הזהב
|טקילה
|
|-
| rowspan="2" |2018
|6 בלונים
|
----
|מפיק
|-
|מפלצות בשלג
|מיגו
|דיבוב
|-
|2019
|סרט לגו 2: החלק השני
|סופרמן
|דיבוב
|-
| rowspan="2" |2021
|אמריקה: הסרט
|ג'ורג' וושינגטון
|דיבוב; גם מפיק
|-
|לשחרר את גאי
|רייבנג'מין בוטונס
|
|-
| rowspan="3" |2022
|דוג טריפ
|ג'קסון בריגס
|גם במאי ומפיק
|-
|העיר האבודה
|אלן קפריסון / דאש מקמהן
|
|-
|רכבת הקליע
|נוסע ברכבת
|
|-
|2023
|מג'יק מייק: ריקוד אחרון
|מייקל "מג'יק מייק" ליין
|גם מפיק
|-

| rowspan="3" |2024
|צאי מזה
|סלייטר קינג
|
|-
|קח אותי לירח <small>(אנ')</small>
|קול דייוויס
|
|-
|דדפול & וולברין
|גמביט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2004
|CSI: מיאמי
|בוב דוונפורט
|פרק: "Pro Per"
|-
|2014
|משפחת סימפסון
|עצמו
|דיבוב; פרק: "Steal This Episode"
|-
|2017
|Comrade Detective
|גרגור אנג'ל
|דיבוב: 6 פרקים
גם מפיק בפועל
|-
|2018–הווה
|סטפ אפ: הסדרה
|
----
|מפיק בפועל; 3 עונות
|}

== פרסים ומועמדויות ==
{|class="wikitable" style="font-size: 90%;" border="2" cellpadding="4" background: #f9f9f9;
|- align="center"
! style="background:#B0C4DE;" | שנה
! style="background:#B0C4DE;" | קטגוריה
! style="background:#B0C4DE;" | פרס
! style="background:#B0C4DE;" | סרט
! style="background:#B0C4DE;" | תוצאה
! style="background:#B0C4DE;" | הערות
|-
|rowspan="2"|2006
|פרס אינדפנדנט ספיריט
|שחקן המשנה הטוב היותר
|rowspan="2"|מדריך להכרת קדושיך
|
|הוענק לאלן ארקין על הסרט מיס סאנשיין הקטנה
|-
|פסטיבל הסרטים סאנדנס
|פרס חבר המושבעים
|
| בפרס חלקו שחקנים נוספים
|-
|rowspan="3"|2008
|rowspan=3|פרסי בחירת הנוער של רשת פוקס
|בחירת הקולנוע: שחקן בסרט דרמה
|הארכת שירות
|
|-
|בחירת הקולנוע: שחקן בסרט דרמה
|סטפ אפ 2: הרחובות
|
|בפרס חלקו שחקנים נוספים
|-
|בחירת האופנה ושונות: ידוען במייספייס
|
|
|הוענק לראין שיקלר
|-
|rowspan="1"|2009
|פרסי בחירת הנוער של רשת פוקס
|בחירת הקולנוע: שחקן בסרט דרמה
|לחימה
|
|
|-
|2024
|פרס פטל הזהב
|השילוב הגרוע ביותר על המסך
|מג'יק מייק: ריקוד אחרון <small>(עם סלמה הייק)</small>
|
|
|}

== קישורים חיצוניים ==

* 

* דנה שוופי, [http://www.news1.co.il/Archive/001-D-212515-00.html?tag=03-23-18 הוליווד מצאה יורש לבראד פיט], באתר nfc, 1 בספטמבר 2009
* 
* 
* 
* 
* 
* 
* 
* קת' קלארק, [http://timeout.co.il/תרבות/קולנוע-סרטים/ריאיון-צנינג-טייטום הוא קוסם: ריאיון מיוחד עם צ'נינג טייטום לרגל צאת סרטו החדש], באתר Time Out תל אביב, 19 ביולי 2015
* 
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מדבבים אמריקאים
קטגוריה:רקדנים אמריקאים
קטגוריה:מפיקי קולנוע אמריקאים
קטגוריה:זוכי פרס גות'הם: שחקנים
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:אמריקאים ממוצא אנגלי
קטגוריה:אמריקאים שנולדו ב-1980